## Ammattitaitoa täydentävien tutkinnon osien (attojen) oppiminen työssä

## Opiskelijoiden palaute/ työssäoppiminen päiväkodissa 23.11.- 29.11.2011

## Ryhmä: LAHP11SDA (Vastauksia 12 kpl)

# Saitko riittävästi ennakkotietoa Atto-tehtävästä ja sen tavoitteista?

* sain riittävästi ennakkotietoa atto-tehtävistä ja sen tavoitteista
* En oikeastaan
* Sain aika hyvää informaatiota Atto-tehtävästä ja olin aika hyvin kärryillä sen toteuttamisesta.
* No joo, ihan ok ohjeet.
* Sain mielestäni riittävästi ennakkotietoa Atto-työstä , jokaiselta opettajalta erikseen, mutta tavoitteet olivat aluksi hieman epäselvät, selkenivät kumminkin.
* Mielestäni ATTO-tehtävät olivat helppoja, vaikka tehtävät tulivatkin moodleen näkyviin hieman myöhässä. Kuitenkin tehtävät oltaisiin voitu laittaa moodleen aikaisemmin, jotta ne voisi lukea vielä rauhassa läpi ja perehtyä niihin kunnolla ennen työssäoppimista.
* Atto tehtävän ennakkotieto oli aika suppea,jos ei ollut paikalla oli aika vaikea tehdä tehtävää.Esim ei kerrottu pitääkö matematiikassa tehdä kuva kaavio vai miten ja jos johtajaa ei ehtinyt haastatella työkiireiden vuoksi,nii n miten tulisi toimia.
* sain, ohjeet olivat helppoja
* Sain riittävästi ja selkeästi tietoa työssäoppimisesta.
* Saatiin aika paljon tietoa, mutta niistä ei saanut kunnolla kiinni ja aika sekavia.
* Sain riittävästi.
* Sain riittävästi ennakkotietoa sekä atto-tehtävästä\sen tavotteista ja ohjausta tehtävän tekemiseen. Asiaa käsiteltiin tunneilla kuitenkin sen verran hyvin.
* **Tehtävä pitää laittaa ajoissa esim. moodleen ja varmistaa, että opiskelijat (myös poissaolevat) ymmärtävät tavoitteet.**

# Saitko riittävästi ohjausta Atto-opettajilta ja työssäoppimisen ohjaajaltasi tehtävän tekemiseen?

* sain jos tarvitsin
* Tuntui siltä että paperit vain lykättiin käteen ja toivotettiin onnea.
* Sain mielestäni riittävää tukea Atto tehtävän tekoon
* En juurikaan, varsinkin päiväkodissa ohjaajani ei yhtään perehtynyt tehtävääni. Vikana teko päivänä kyselin sitten noista asioista siltä ja johtajalta.
* Atto-opettajilta sain sen verran ohjausta kuin itse tarvitsin ja työssäoppimisen ohjaaja auttoi hyvin tehtävän tekemisessä. Hän osasi vastata hyvin kysymyksiini, joita esitin ja vastasi monipuolisesti.
* Tehtävien tekemiseen olisi voitu ohjeistaa paremmin ennen työssäoppimista ja eri aineiden opettajat olisivat voineet käydä tehtävät yksitellen läpi koulussa, vaikkapa top-infotilaisuudessa.
* Mielestäni atto-ohjausta olisi voinnut olla hiukan tarkemmin mm. mitkä paparit tulee täyttää ja kenelle paperit tulee antaa.Atto ohjausta olisi voinut jakaa kahteen osaan jolloin informaatiota ei olisi tullut niin paljon kerralla.Esim kahtena eri päivänä atto info tilaisuus.
* tehtävät olivat helppoja, mutta päiväkodissa sitä ei oikein ymmärretty
* Sain ihan riittävästi ohjausta ja apua atto-opettajilta ja työssäoppimisen ohjaajalta.
* Atto-opettajilta ei saatu niin paljon tietoa, mutta työssäoppimissa ohjaajani auttoi paljon minua ja oli innoissaan kertomassa kaikkia asioita
* Joo, katottiiin tot-ohjaajan kanssa tehtäviä yhdessä ja hän kertoi kaiken tarpeellisen.
  + **Opiskelijoita ja työssäoppimispaikkoja on infottava selkeämmin atto -tehtävästä.**
  + **Opiskelijat ja top-paikat mukaan tehtävän suunnitteluun?**

# 3. Tuottiko Atto-tehtävä sinulle uutta tietoa? Soveltuiko se sinun työssäoppimispaikkaasi?

* toi uutta tietoa ja uusia ideoita
* Sain paljon uutta tietoa ja tehtävät soveltuivat erittäin hyvin työssäoppimispaikkaani.
* Se soveltui suhteellisen hyvin työssäoppimispaikallani. Matematiikan tilastotehtävä oli hieman mahdoton sillä en nähnyt kertaakaan pomoa. Kun lapset nukkuivat kahden tunnin päikkärit minulle jäi runsaasti aikaa työntekoon koulussa. Sain myös haastateltua hyvin omaa vastuuohjaajaani, vaikka hän olikin kiireinen.
* Uutta tietoa ei juuri ollut ja kaikkien muiden kysymysten kohdalta paitsi englannin kun ei ollut vieraskielisiä.
* Atto-tehtävä soveltui hyvin työssäoppimispaikkaani. Sain uutta tietoa ryhmien aktiviteeteista, kun tehtävän tekoa varten oli kyseltävä päiväkodin ohjaajalta esimerkiksi erilaisista arkartelutuokioista, retkistä jne. Tehtävän avulla tietoa tuli enemmän kuin pelkässä työssäoppimisessa, sillä asioita piti tarkastella lähempää ja tiedustella -> tuli esille asioita, joita välttämättä pelkässä tavallisessa työharjoitteluviikossa ei olisi tullut esille.
* Atto tehtävä tuotti uutta tietoa / havaintoja englannin kielessä,koska tehtävä oli laaja,mutta kysymykset olivat yksinkertaisia.Myös Ilmaisun ja draaman sekä taide työvälineenä tehtävä oli suht helppo ja selkeä.Ainut vaikea oli matematiikan tehtävän teko.
* atto-tehtävä ei oikein tuonut uusia asioita minulle. ei soveltunut
* Tuotti tietoa päiväkodista ja sen toimintatavoista
* Opin paljon uutta Atto-tehtävästä ja se soveltui hyvin työssäoppimis paikkaani
* Soveltui, mutta jotkut tehtävät oli vähän hankalia toteuttaa. Esimerkiksi matematiikan esikouluryhmä-tehtävä oli hankala, koska esikoulupuolella oli kauhea kiire koko ajan.
* Atto-tehtävästä eniten matematiikka osuus toi minulle uutta tietoa sillä siinä näki kuinka tarkkaa esim. lasten tietojen kerääminen oli. Atto tehtävä oli ihan kiva,kun näki että kuinka eri lailla eri päiväkodeissa toimittiin ja muutenkin oli kiva nähdä minkälaisissa päiväkodeissa muut ovat tai sai edes jonkinlaisen käsityksen siitä.
  + **Havainnointitehtävä oli soveltuva useimpien mielestä.**
  + **Matematiikan tehtävä oli osan mielestä hankala, mutta tuotti toisaalta uutta tietoa.**
  + **Tehtävän esittely luokassa oli hyvä.**

# Ruusuja risuja? Kommentoi vapaasti Atto-tehtävää ja ensimmäistä työssäoppimisviikkoa.

* atto tehtäviin olisi voitu varata enemmän aikaa,nimen omaan työpaikalla (ei ollut oikein aikaa muutakuin kun lapset menivät nukkariin) ja enemmän informaatiota työpaikalle tehtävistä
* Mennyt hyvin ja on ollut ihan OK. On hyvä että olemme välillä koululla ja välillä päiväkodissa.
* Viihdyn hyvin XXX päiväkodissa. Minulle annettiin aika paljon tehtävää töissä ja olin koko ajan liikkeellä. Työpäivien jälkeen uuvutti. Jaksoin kuitenkin herätä aikaisin aamulla ja menin innolla töihin.
* No aikaa sen tekemiseen/havannointiin oli mielestäni liian vähän. TOP-jakso paikkaa olisi voinut informoida paremmin ekasta viikosta ja sen sisällöstä.
* Tehtävästä sain uutta tietoa, eniten ehkä matikan ja ilmaisun kohdalla. Opin ja kuulin asioita, joita en aikasemmin ole tullut edes ajatelleeksi ja tehtävä soveltui hyvin työssäoppimispaikkaani.
* Tehtävän tekemiseen olisi voinut olla päiväkodissa enemmän aikaa, joinain päivinä ei juuri ollenkaan ehtinyt tehtävää tehdä. Atto-tehtävä on hyvä, ja voi käyttää jatkossakin! Ensimmäinen viikko oli kiva ja opettavainen, tutustumista pari ekaa päivää mutta sen jälkeen melkein kaikessa mukana mitä osaan tällä hetkellä.
* Atto-työssäoppiminen on mielestäni mainio juttu, sillä opittuja asioita pääsi kertaamaan niihin liittyvien tehtävien avulla koululle. Päiväkodissa tulee paljon uutta tietoa muutenkin, ja jos asioita ei pääse ''käsittelemään'', niin ne helposti unohtuvat. Huonoa on mielestäni Atto-havainnoinnin lyhyt aika. Ainakin kaksi viikkoa havainnointia päiväkodissa olisi parempi
* Työssäoppiminen oli kivaa,vaihtelua ja mielestäni helpompi ymmärtää ja keskittyä kuin koulussa työntekijöistä päiväkodissani ovat juuri valmistuneita ja hei eivät ymmärtäneet tehtäviä joita minun kuului tehdä.Tästä seurasi ajanpuute atto tehtävän tekemiseen sillä tarkkoja taukoja minulla ei ollut.
* Atto tehtävä oli ihajees &työssäoppimispaikka on muuten jees paikka, paitsi sieltä se ohjaaja ei ole todellakaan mukava.
* En tykännyt ollenkaan. Kaikkeinmieluiten olisin ollut koulussa päiväkodin sijaan. Työntekijät päiväkodissa olivat mukavia, mitään muuta hyvää ei siellä ollutkaan
* Tehtävä oli ihan mukava, koska siinä oppi enemmän kaikkia päiväkoti toiminnoista, mutta aikaa oli liian vähän että ei kerenny paneutumaan kunnolla siihen, koska ekalla viikolla yritin enemmä tutustua paikkaan ja lapsiin
* Oli mukavaa vaihtelua olla harjoittelussa päiväkodissa ja siinä oppi kaikkea uutta.HymyEnsimmäinen työssäoppimisviikko oli ei voi sanoa että niinkään raskas mutta kyllä siihen vaatii totuttelua. Tosi mukavaa siellä on ollut mutta Ilman hyvää työ ilmapiiriä,en varmaan olisi samaa mieltä
  + **Yksi viikko havainnointitehtävän tekemiseen on lyhyt aika.**
  + **Voisiko työpäivä olla tunnin lyhyempi jolloin jäisi aikaa havaintojen kirjaamiseen?**
  + **Työssäoppimispaikkaa on infottava enemmän atto -havainnointitehtävästä ja viikon tavoitteista.**

# Opettajien palaute (vastauksia 4 kpl)

## Toteutuksen suunnittelu

* Tietoa tuli etukäteen, mutta tunsin kuitenkin ulkopuolisuutta ja tyhjän panttina oloa, koska käytännössä atto-englannin opiskelu ja arviointi piti kuitenkin hoitaa koulussa lähiopetuksena.
* Etukäteen olisi ainakin selvitettävä, minkä verran työssäoppimispaikassa joutuu tekemisiin vieraan kielen kanssa ja mikä se vieras kieli on.
* Ymmärrettävää on tietysti, että kaikkien eri atto-aineiden tarpeita on kuitenkin hyvin vaikea ottaa huomioon opiskelijoiden sijoittelussa työssäoppimispaikkoihin.
* Kuitenkin esim venäjänkielisen opiskelijan kohdalla työssäoppimispaikkaa kannattaa mielestäni harkita tarkoin ja tehdä päätös siitä yhdessä opiskelijan kanssa, jotta se palvelisi sekä opiskelijaa itseään, että työelämän tarpeita jatkossa.
* Esim, Saitko riittävästi ennakkotietoa toteutuksesta? Kyllä
* Osallistuitko yhteissuunnitteluun? Kyllä  
  Miten toteutus vaikutti opintojakson suunnitteluusi? Suunnittelu toimi, kun yhteissuunnittelu aloitettiin ajoissa. Atto-tehtävä kattoi tietyn alueen äidinkielen kurssista.
* Esim, Saitko riittävästi ennakkotietoa toteutuksesta? Mielestäni sain ennakkotietoa aina, kun sitä hain.
* Osallistuitko yhteissuunnitteluun? Pystyin osallistumaan yhteen yhteissuunnitteluun.
* Miten toteutus vaikutti opintojakson suunnitteluusi?Kurssin suunnittelussa tuli ottaa huomioon ennemmän työssäoppimiseen suoraan sovellettavat tekniikat. Koulussa opiskelussa jää aikaa enemmän tehdä muitakin harjoituksia ja tekniikoita sovellettavaksi.
* Olen mukana projektissa ja sitä myöten aloitteellisena. Osallistuin yhteissuunnitteluun. Kun osa kurssin tavoitteista jäi topissa opittavaksi, tiivistin ja karsin tuntien ohjelmaa ja keskityin olennaiseen.

## Toteutus ja ohjaus

* Toteutus ja ohjaus hoidettiin käsittääkseni hyvin ja tehokkaasti ammattiopettajien toimesta ja palvelee lähihoitajakoulutuksen ammattitaito-tavoitteiden saavuttamista, paitsi atto-taitojen osalta, koska kaikissa harjoittelupaikoissa ei joutunut kosketuksiin esim englanninkielisten lasten tai vanhempien tai henkilökunnan kanssa eikä englannin kieleen tai englanninkieliseen maailmaan tai kulttuuriin tutustuminen kuulunut millään tavoin päiväkodin tavoitteisiin.
* Esim. Arvioi tehtävän toteutumista ja mielekkyyttä. Miten ohjaaminen sujui? Oliko ohjaamisen vastuut selkeät….? Ohjaamisen vastuista sovittiin kokouksissa (esim. työssäoppimisen ohjaaja on päävastuussa, lähettää kirjeet, häneen ollaan yhteydessä, jos opiskelija on poissa jne.). Tämä info ei kuitenkaan tuntunut menevän perille, vaikka asioista sovittiin kokouksissa ja muistio lähetettiin kaikille projektissa mukana oleville.
* Esim. Arvioi tehtävän toteutumista ja mielekkyyttä.
* Miten ohjaaminen sujui?Laitoin tekstarit ohjattavilleni ensimmäisenä työssäoppimispäivänä, kaksi heistä vastasi minulle kaiken olevan ok.
* Oliko ohjaamisen vastuut selkeät….?  Minun kohdallani oli, ohjaan sekä Atto- että tavallista työssäoppimista.
* Sovimme mielestäni selkeästi ohjausvastuun (jokainen atto-opettaja tiesi kehen opiskelijaan on viikon aikana yhteydessä). Soitin jokaiselle minulle annetulle opiskelijalle neljäntenä päivänä. Kyselin kuulumiset ja jokaisen viiden aton sujumisesta. Vastuunjako oli itselleni selvä.

## Tulokset

* Useimmat saivat englannin 1 ov suoritettua, vaikka rima heilui hyvin monien kohdalla. En näe, että työssäoppiminen olisi yleisesti lisännyt juuri mitenkään englannin opintojakson tavoitteiden saavuttamista. Siitä oli toki hyötyä, kun etukäteen opiskeltiin päiväkotitekstejä ja sanastoa; opiskelijat olivat motivoituneita, kun kuvittelivat, että joutuvat tekemisiin tuon sanaston kanssa työssäoppimispaikoilla.
* Juttelin jakson aikana parin opiskelijan kanssa, miten he suoriutuvat atto-tehtävien tekemisestä. He sattuivat olemaan ryhmän parhaiten menestyviä ja hyvin motivoituneita opiskelijoita ja näytti, että jakso palveli heidän kohdallaan selvästi ammattitaitotavoitteiden saavuttamista, lukuun ottamatta englantia.
* Kun ryhmä palasi kouluun, ja kaikki vuorollaan raportoivat oppimistaan, osoittautui, että kaikkien kohdalla tulokset eivät olleet samalla tavalla positiivisia. Muutamilta tuli jopa hyvin kielteistä palautetta, esim ”I hate children”. Heidän kohdallaan on kysyttävä, onko seuraava työssäoppimisjakso järkevää toteuttaa päiväkodissa.
* Esim. Kuinka moni sai opintojakson valmiiksi ajallaan? Tukiko työssäoppiminen opintojakson tavoitteita ja oppimista? Työssäoppiminen tuki opintojakson tavoitteita. Noin puolella on edelleen kurssi kesken, mutta muista syistä kuin siitä, että atto-havainnointitehtävä puuttuisi.
* Esim. Kuinka moni sai opintojakson valmiiksi ajallaan? Tukiko työssäoppiminen opintojakson tavoitteita ja oppimista? Uskon jakson syventävän opittavaa asiaa enemmän kuin koulussa opiskelu. Toisaalta vaatii opiskelijalta enemmän itseohjautuvuutta tehdä ATTO- tehtävä työssäoppimisessa enne mitään varsinaista tavoitekeskustelua.
* Opintojakson aikana toteutettiin työväline, jota voi käyttää päiväkodissa (lorupussi). Kurssin tiivistäminen aiheutti pientä hoppua. Lähes kaikki ovat saaneet pussin valmiiksi työssäoppimisen aikana. Työssäoppiminen tuki mainiosti tavoitteita.

## Ruusuja ja risuja?

* annoin jo edellä
* Nyt kun on luotu melko toimiva systeemi, voisi sitä noudattaa jatkossakin, ettei joka kerta tarvitse käyttää aikaa uusien mallien luomiseen.
* Itselleni: kurssin suunnittelu vielä tarkemmaksi, jotta varmasti perustekniikat ja ammatillisen vuorovaikutuksen asiat tulevat opituksi.
* Meille kaikille: yhteistehtävää vielä hiottava? Esittely muuten kuin Power Point ja opsikeliaj kerrallaan esittelee 4 h peräjälkeen….Esim. pienryhmissä näyttelykierroksena koneelta toiselle/ esittely pareittain etsien yhtäläisyydet ja eroavaisuudet
* Tätä hieman viilaamalla voimme toteuttaa saman tyyppisen jakson ensi vuonna. Esittely luokassa on hyvä, mutta sen toteutukseen pitää miettiä vaihtoehtoja.

## Miten kehittäisit jatkossa attojen oppimista työssä?

* Pitäisikö työssäoppimispaikassa käydä Atto- viikon aikana työssäoppimisen ohjaaja? Nyt tuli jo työssäoppimiseen liittyviä kysymyksiä
* Yhteissuunnittelu on saatava toimimaan paremmin (kaikki opettajat mukaan, lisäksi opiskelijat, top-ohjaajat ja työelämä?). Yhteissuunnittelu työelämän kanssa tukisi myös opettajien työelämätuntemusta.
* Tiedonkulkua työelämään on tehostettava (esim.yhteissuunnittelu, soittaminen top-ohjaajalle, käynti….? )